Niger, jume

'U **Niger** jè 'u prengepále jume de l'Afriche occidentale, cu 'na longhezze comblessive de cchiù o mène 4.160 km. Nàsce ind'à lle monde Loma a 'u confine 'mbrà Guinèe e Sierre Lione e cu 'nu corse a forme de mmienzelune attraverse 'u Mali, 'u Niger, costegge 'u Benin, attraverse 'a Nigerie e sfoce pe' spiccià ind'ô Gurfe de Guinèe cu 'nu delte gruèsse assaje chiamate delte d'u Niger o Oil Rivers. 'U bacine idrografeche suve jè de 2.117.700 chilometre quadrate. "Quiste jume da quacchedune chiamate Grin jè da otre chiamate Nile, se dice 'nfatte c'a ddà scìe  d'abbasce 'a terre de le Etiope [stàme parlanne de le Afrecane] ind'ô Laghe Nile".

Le nazione Nigerie e Niger pigghiane 'u lòre nome da 'u jume. Le popule ca jàvetane longhe a jidde ausane varije nome pe' chiamarle, le cchiù famuse sonde *Jeliba* ind'ô mandingo, *Djoliba* ind'ô bambara, *Isa Ber* ("granne jume") ind'ô songhay e *Oya*.

## Sciugrafije
'U Niger tène 'u percorse cchiù strane 'mbrà lle granne jume, 'na forme a boomerang ca pe' sèchele jè state 'nu prubblème pe' le sceografe. Le Romane penzavane ca 'u Niger fòsse 'na vanne d'u jume Nile , teorije pigghiate arrète da Ibn Battuta, mendre esplorature europèe ind'ô XVIII sèchele penzavane ca avèsse a scìe verse ovest confluenne ind'ô jume Senegal. Probabbelmènde 'u percorse d'u jume jève canosciute ad alcune populazione d'u luèche me le Occidendale ne sonde avenùte a cápe sule ind'ô XIX sèchele; 'nfatte 'u prime a farne menzione fù l'esploratore scozzese Mungo Park ind'ô lìbre sue *[[Viagge a lle 'nderne de l'Afriche]]*.

'A sorgènde sove se iacchije a sule 240 km de distanze da l'Oceane Atlàndeche me scìe a lle 'nderne verse 'u deserte d'u Sahara pe' ccrejà cchiù nnande 'na granna curve a destre spannènnose verse 'u Gurfe de Guinèe.

Ind'ô territorie d'u Mali, apprìme de Timbuctu, se iacchije 'u delte 'nderne d'u Niger.

'A vanne nord d'u jume, canosciute cumme *Niger bend*, jè assaje 'mbortande p'u deserte d'u Sahara perchp'u fatte ce jè 'a sorgènde d'acque prengepále d'a vanne. Quiste 'ô fàce addevendà 'nu punde 'mbortande assaje d'u commerce attraverse 'u Sahara occidendale nonché 'a culle de le Regne d'u Sahel d'u Mali e de Gao.

## Curiosetate
'A vanne d'u jume 'mbrà Niger e Benin jè state oggette de 'na dispute 'mbrà lle doje Pajèsere suse 'a localizzazione d'a frondiere e cchiù 'mbarticolare sus a ll'appartenenze de alcune isole ('mbrà cui quèdde de Lete). 'U contenziose, sveluppatose a 'u timbe d'a colonizzazione frangese, jè state resolte sule ind'ô 2005, cu 'na sentenze d'a Corte 'Ndernazionale de Giustizie.

## Note


## 'Ndruche pure
* Jume Bani
* Jumi de l'Afriche 'n'ordine de longhezze

## Bibbliografije
John. *Africa*. Washington, D.C.: National Geographic Society, 2001

## Otre pruggette

## Collegaminde fore a Uicchipèdie
* 'Mbormazione varie
* Mappe d'u bacine d'u Niger
* Niger Currents: Exploring life and technology along the Niger River

### Jusse 'ndernazionale
* Bibliography on Water Resources and International Law Cfr *Niger River*. Bibblioteche d'u palazze d'a pace, L'Aja
*  Fabio Spadi, "The ICJ Judgment in the Benin-Niger Border Dispute:  the interplay of titles and ‘effectivités’ under the *[[uti possidetis]]* juris principle", ''Leiden Journal of International Law'' (2005) 4, pp. 777-794.